

*Във връзка с изпълнението на дейностите за 2023г. по Националната програма за превенция на хроничните незаразни болести 2021-2025г., приета с Решение №552/28.07.2021г. на Министерския съвет и Заповед №РД-01-455/11.08.2023г. на Министъра на здравеопазването, Регионална здравна инспекция - Враца отправя*

**ПОКАНА**

*кьм лечебните заведения от област Враца за*

1. Провеждане на дейности, насочени към ранно откриване на онкологични заболявания за:

1.1. Злокачествени новообразувания на шийката на матката за жени с фамилна анамнеза (първа линия родство – майка, сестра, дъщеря, баба); на полово активни жени.

Лечебното заведение, с което ще бъде сключен договор, следва да извърши не по-малко от 300 бр. профилактични прегледи от специалист „Акушер-гинеколог“с гинекологичен статус и взимане на цитонамазка при жени, съгласно утвърдената нормативна уредба - Наредба №8 за профилактичните прегледи и диспансеризацията на територията на област Враца.

1.2. Злокачествени новообразувания на ректосигмоидалната област за лица с фамилен колоректален карцином.

Лечебното заведение, с което ще бъде сключен договор,следва да извърши не по-малко от 263 бр. профилактични прегледи с прилагане на хемокулт-тест (изследване на серумно желязо и ПКК) при високорисковите лица над 50 г.

2. Провеждане на не по-малко от 2 бр. кампании за злокачествени новообразувания на шийката на матката и злокачествени новообразувания на ректосигмоидалната област сред групи от здравото население.

Лечебното заведение, с което ще се сключи договор е длъжно да представи график за прегледи по дни, часове, като се вписват и имената на лекарите, които ще работят на съответните дати.

Срокът за изпълнение на дейностите е до 5 декември 2023г.

Определеният общ бюджет по т.1 и т.2. е 32 000 (тридесет и две хиляди) лева за извършване на текущи разходи за изпълнение на дейностите по програмата.

Коректното отчитане на медицинската дейност е съществен и основен елемент при отчитане на дейността и получаване на предвиденото финансиране.

Заявления от лечебните заведения, желаещи да извършат дейностите по Национална програма за превенция на хроничните незаразни болести 2021-2025г*.* ще се приемат на адреса на РЗИ - Враца:

гр. Враца 3000, ул.”Черни Дрин” № 2, стая № 220.

Необходими документи за кандидатстване:

1. Заявление;
2. График за дейността;
3. Копие от Разрешение за осъществяване на лечебна дейност (за ЛЗ за болнична помощ) или Удостоверение за регистрация на ЛЗ (за извънболнична помощ).

Краен срок за подаване на документи - до 23.08.2023 г., 16.00 часа.

Изборът на лечебно заведение, с което ще се склочи договор ще се извърши след преглед на подадените документи от комисия, назначена от Директора на РЗИ - Враца, по предварително зададени критерии.

